Rytterveita



Rytterveita er en tidligere veit i Midtbyen i Trondheim som gikk nord-sør fra Ørjaveita og til Olav Tryggvasons gate. Rytterveita var regnet som en smal veit på rundt to alen og var en del av et enda eldre gateløp fra middelalderen. Veita forsvant gjennom utbygging på slutten av 1960-tallet.

Historie 
Rytterveita var en del av veiteløpet Gangen i middelalderen, som gikk fra Åsen (Nedre allmenning) og nordover mot fjorden, hvor den nordlige delen av Gangen i dag er bevart gjennom veiteløpet til Credoveita. Veita fikk sitt navn i 1763 etter familien Rytter, som eide en bygård i denne veita. Den vestlige delen av Ørjaveita gikk også under navnet Rødderveiten på 1700-tallet. 

Etter bybrannen i 1841 ble Rytterveita en lukket bunnveit da passasjen mot Ørjaveita ble igjenbygd. Den ble også lukket i den forstand at det siden ble etablert en port i inngangen til Rytterveita mellom Olav Tryggvasons gate nummer 26 og 28. Veita forsvant helt i 1968 etter at den svenske varehuskjeden EPA rev bygården i Olav Tryggvasons gate nummer 28 og benyttet tomta og veita som byggegrunn for sitt nye varehus.<ref>Terje Bratsberg. Trondheim byleksikon. «Rytterveita» s. 456</ref>

 Bildegalleri 

 Referanser 

 Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim'', Trondheim kommune.

Tidligere veier i Trondheim
Midtbyen (Trondheim)‎